**ELŐTERJESZTÉS**

**Szombathely Megyei Jogú Város Közgyűlése** **Városstratégiai, Idegenforgalmi és Sport Bizottsága 2019. november 26-i ülésére**

**JAVASLAT**

**a 2020. évi 54. Nemzetközi Diákjátékokon történő részvételre**

2020. június 30 - július 5. között Kecskeméten kerül megrendezésre az 54. Nemzetközi Diákjátékok (International Children’s Games).

A rendezvényre Szombathely Megyei Jogú Város küldöttsége is megkapta a meghívást.

Városunk 1974. óta állandó résztvevője a rendezvénynek, és két alkalommal házigazdaként is fogadtuk a világ különböző tájairól érkező diák sportolókat.

2020-ban a versenyeket 9 sportágban, 12-15 éves korú (2005 – 2007-ben született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség terheli.

Az eseményen való részvétel feltétele, a regisztrációs díj (500 euro) befizetése.

Az utazó sportolók kiválasztása - A **Városstratégiai, Idegenforgalmi és Sport Bizottsága** egyetértése esetén – sportszakemberek közreműködésével 2020. április 15-ig valósul meg.

Kérem a Tisztelt Bizottságot, hogy az előterjesztést megtárgyalni és a Diákjátékokon való részvételt támogatni szíveskedjék!

Szombathely, 2019. november 18.

(:Dr. Horváth Attila:)

**HATÁROZATI JAVASLAT**

**…./2019. (XI. 26.) VISB. sz. határozat**

1. Szombathely Megyei Jogú Város Közgyűlésének **Városstratégiai, Idegenforgalmi és Sport Bizottsága** megtárgyalta a„Javaslata2020. évi 54. Nemzetközi Diákjátékokon történő részvételre” című előterjesztést és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X. 31.) Önkormányzati rendelet 54. § (2) bekezdés 19. pontja alapján támogatja a szombathelyi delegáció részvételét az eseményen.
2. A Bizottság felkéri a Bizottság elnökét, hogy a regisztrációs díj (500 euro) a „Gyermek és Ifjúsági sport” tételsor terhére történő befizetéséről intézkedni szíveskedjék.
3. A Bizottság felkéri a polgármestert, hogy az 54. Nemzetközi Diákjátékokon résztvevő sportolók és kísérőik névsorának, a Bizottság áprilisi ülésére történő előterjesztéséről intézkedni szíveskedjék.

**Felelős:** Tóth Kálmán a Városstratégiai, Idegenforgalmi és Sport Bizottság elnöke

 Dr. Nemény András polgármester

 A végrehajtás előkészítéséért:

 (Vinczéné dr. Menyhárt Mária, az Egészségügyi és Közszolgálati Osztály

 vezetője

Kovács Balázs a Sport és Ifjúsági Iroda vezetője)

**Határidő:** azonnal /1. pont vonatkozásában/

 2019. december 15. /2. pont vonatkozásában/

 2020. április 30. /3. pont vonatkozásában/